**«ԽԼՂԱԹՅԱՆ ՇԻՆ» ՍՊԸ**

**ՏՆՕՐԵՆ Մ․ ԽԼՂԱԹՅԱՆԻՆ**

(Հասցե՝ ՀՀ, ք. Արմավիր, Թումանյան փող․82տ․

 Էլ․փոստ armiv222@gmail.com)

**Ծ Ա Ն ՈՒ Ց ՈՒ Մ**

**Պայմանագիրը միակողմանի լուծելու մասին**

Աշխատանքի և սոցիալական հարցերի նախարարության /այսուհետ՝ նախարարություն/ և «Խլղաթյան Շին» ՍՊԸ /այսուհետ՝ Ընկերություն/ միջև 21.03.2022թ. կնքված «ԱՍՀՆ-ԳՀԱՇՁԲ-22/17**»** ծածկագրով Պետության կարիքների համար կապալային աշխատանքների կատարման պայմանագրի (այսուհետ՝ Պայմանագիր) 1.1 կետի համաձայն՝ «Կապալառուն պարտավորվում է սույն պայմանագրով (այսուհետ` պայմանագիր) սահմանված կարգով, նախատեսված ծավալներով, ձևով և ժամկետներում կատարել սույն պայմանագրի N 1 Հավելվածով սահմանված ծավալաթերթ-նախահաշվով նախատեսված ՀՀ Արմավիրի մարզի Գեղակերտ համայնքի վերանորոգման աշխատանքները (այսուհետ` աշխատանք), իսկ Պատվիրատուն պարտավորվում է ընդունել կատարված աշխատանքը և վարձատրել դրա համար»:

Պայմանագրի 1․3 կետի համաձայն աշխատանքների վերջնաժակետ է սահմանված առավելագույնը 6 ամիս։

 Հաշվի առնելով վերոգրյալը բազմիցս պատասխանատու ստորաբաժանման կողմից կապալառուին տեղեկացվել է, որ աշխատանքները կատարվում են այնքան դանդաղ, որ դրա ժամանակին ավարտելը դառնում է անհնար։

Սակայն Ընկերությունը պայմանագրով նախատեսված պարտավորությունները կատարել է մասնակի՝ կատարելով 11160045 ՀՀ դրամի աշխատանք:

ՀՀ քաղաքացիական օրենսգրքի 345-րդ հոդվածի 1-ին մասի համաձայն՝ «Պարտավորության ուժով մի անձը (պարտապանը) պարտավոր է մեկ այլ անձի (պարտատիրոջ) օգտին կատարել որոշակի գործողություն. այն է` վճարել դրամ, հանձնել գույք, կատարել աշխատանք, մատուցել ծառայություն և այլն, կամ ձեռնպահ մնալ որոշակի գործողություն կատարելուց, իսկ պարտատերն իրավունք ունի պարտապանից պահանջել կատարելու իր պարտականությունը»։

Պայմանագրի 3.1.4 կետի համաձայն՝ Միակողմանի լուծել պայմանագիրը և պահանջել հատուցելու իրեն պատճառված վնասները, եթե.

ա) Կապալառուն ժամանակին չի սկսում աշխատանքի կատարումը կամ աշխատանքը կատարում է այնքան դանդաղ, որ դրա ժամանակին ավարտը դառնում է ակնհայտ անհնար,

բ) Կապալառուն խախտել է պայմանագրի 1.3 կետում նախատեսված ժամկետը (ներառյալ օրացուցային գրաֆիկը)։

ՀՀ քաղաքացիական օրենսգրքի 466-րդ հոդվածի 3-րդ մասի համաձայն՝ «Պայմանագիրը լրիվ կամ մասնակի կատարելուց միակողմանի հրաժարվելու դեպքում, երբ պայմանագրից հրաժարվելը թույլատրվում է օրենքով կամ կողմերի համաձայնությամբ, պայմանագիրը համապատասխանաբար համարվում է լուծված կամ փոփոխված»:

Հաշվի առնելով այն հանգամանքը, որ Ընկերությունը խախտել է պայմանագրով սահմանված պարտավորությունները` նախարարությունը, հիմք ընդունելով պատասխանատու ստորաբաժանման կողմից ներկայացված կատարված աշխատանքների վերաբերյալ եզրակացությունը և վերը նշված իրավական հիմքերով, միակողմանի համարում է պայմանագիրը լուծված՝ 33119955 ՀՀ դրամ գումարի չափով:

Պատշաճ ծանուցումն ապահովելու նպատակով` կկիրառվի ՀՀ կառավարության 2017 թվականի մայիսի 4-ի N 526-Ն որոշմամբ հաստատված «Գնումների գործընթացի կազմակերպման մասին» Կարգի 33-րդ կետի 17-րդ ենթակետով սահմանված դրույթները:

Ընկերության կողմից, որպես պայմանագրային պարտավորությունների պատշաճ կատարման ապահովում ներկայացված որակավորման և պայմանագրի ապահովումները սահմանված կարգով, կներկայացվեն Ընկերությանը սպասարկող բանկ՝ բանկային երաշխիքների գումարների գանձման վերաբերյալ, ինչպես նաև պայմանագրի 5․1 կետի համաձայն գանձվում է տուգանք՝ 221400 (երկու հարյուր քսանմեկ հազար չորս հարյուր) ՀՀ դրամ (44280000\*0,5 տոկոս):

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**

Կատարող՝ գնումների համակարգման բաժին,

հեռ.՝ 043 89 63 68 Քրիստինե Մայիլյան